बंगाल की खाड़ी
विश्व के सबसे बड़े बंदरगाहों में से कुछेक— चटगांव बांग्लादेश में, तथा चेन्नई बंदरगाह भारत में— इसी खाड़ी में स्थित हैं। इनके अलावा अन्य बड़े बंदरगाह नगरों में मोंगला, कलकत्ता (पश्चिम बंगाल एवं भारत की पूर्व राजधानी) तथा यंगून, बर्मा का सबसे बड़ा शहर एवं पूर्व राजधानी, आते हैं। अन्य भारतीय बंदरगाहों में काकीनाडा, पॉण्डीचेरी, पारादीप एवं विशाखापट्टनम भी हैं।
हल्दिया बंदरगाह
हल्दिया बंदरगाह (Haldia Port) भारत के पश्चिम बंगाल राज्य के हल्दिया नगर में हल्दी नदी और हुगली नदी के संगम के समीप स्थित समुद्री जहाज़ पर माल लादने-उतारने के लिए डॉक (जहाज़घाट) का परिसर है। हालांकि यह बंगाल की खाड़ी के समीप है और इसे बंदरगाह कहा जाता है, यह वास्तव में कोलकाता बंदरगाह को सेवाएँ प्रदान करता है।